ক্যাম বেনক্রফট
ক্যামেরন টিমোথি ক্যাম বেনক্রফট (ইংরেজি: Cameron Bancroft; জন্ম: ১৯ নভেম্বর, ১৯৯২) পশ্চিম অস্ট্রেলিয়ার আতাডেল এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার। দলে তিনি মূলতঃ ডানহাতে ব্যাটিং উদ্বোধন করে থাকেন। বর্তমানে ঘরোয়া প্রথম-শ্রেণীর ক্রিকেটে ওয়েস্টার্ন অস্ট্রেলিয়া দলের সাথে খেলছেন। ওয়েস্টার্ন অস্ট্রেলিয়ার পক্ষে অনূর্ধ্ব-১৭, অনূর্ধ্ব-১৯ ও অনূর্ধ্ব-২৩ খেলার পাশাপাশি অস্ট্রেলিয়ার অনূর্ধ্ব-১৯ ক্রিকেট দলের পক্ষে বেশ কয়েকটি টেস্ট ও ওডিআই খেলায় অংশ নিয়েছেন। ঐ খেলাগুলো উচ্চমানের খেলা প্রদর্শন করেছেন তিনি। ৫০.৯০ গড়ে তিনটি সেঞ্চুরিও করেছেন ক্যাম বেনক্রফট।